Silvia Cabello Martínez i Irene Aparicio Cervera són presentades públicament com a Falleres Majors d'Alaquàs per al 2014
28/10/2013

# Silvia Cabello Martínez i Irene Aparicio Cervera són presentades públicament com a Falleres Majors d'Alaquàs per al 2014

*   28/10/2013
*   [Imprimir](#)
*   Compartir
*    https://www.alaquas.org/documento.asp?id\_do=14093

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14093%2F0&title=Ajuntament%20d%27Alaqu%C3%A0s.%20Premsa.Silvia%20Cabello%20Mart%C3%ADnez%20i%20Irene%20Aparicio%20Cervera%20s%C3%B3n%20presentades%20p%C3%BAblicament%20com%20a%20Falleres%20Majors%20d%27Alaqu%C3%A0s%20per%20al%202014)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14093/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14093/28102013img_0639_1_Form_4.jpg)](https://www.alaquas.org/ficheros/documentos/2013/2/14093/28102013img_0639_1_Form_10.jpg "<a href='https://www.alaquas.org/ficheros/documentos/2013/2/14093/28102013img_0639_1_Form_10.jpg' target=_blank><i class='fa fa-external-link' aria-hidden='true'></i>.Silvia Cabello Martínez i Irene Aparicio Cervera són presentades públicament com a Falleres Majors d'Alaquàs per al 2014</a>")

Alaquàs celebra la Presentació de les Falleres Majors amb un acte novedós en el que han participat els fallers de les diferents comissions d'Alaquàs així com molts convidats

L'Auditori Nou va acollir el passat dissabte 26 d'octubre l'acte de Presentació de les Falleres Majors d'Alaquàs per al 2014. Silvia Cabello Martínez i Irene Aparicio Cervera van ser presentades i exaltades públicament com a les màximes representants de les Falles d'Alaquàs en un acte multitudinari on es va donar cita tota la societat fallera de la ciutat així com també un gran nombre de representants de col·lectius del poble i més de quinze Juntes Locals d'altres localitats.

L'alcaldessa d'Alaquàs, Elvira García Campos, va ser l'encarregada d'imposar la banda així com la Joia que les acredita com a màximes representants falleres. També va dirgir unes paraules per donar-los la benvinguda al nou càrrec de responsabilitat que ocupen.

Silvia i Irene estaran acompanyades per cinc senyoretes que conformen la Cort d'Honor i que també van rebre en aquest acte la seua banda oficial. Noelia Piles, Carolina Sanchis, Andrea Pla, Laura Bartual i Vanessa Ponce són les joves que completen el quadre representatiu de les Falles d'Alaquàs.

La renovada Junta Local va decidir repensar l'acte enguany i va oferir un acte ple de novetats.

Un dels objectius que han perseguit els nous components ha estat donar protagonisme al món infantil. Així la xiqueta Belén Minuesa va ser l'encarregada d'obrir l'acte amb música, donant la benvinguda i presentant l'escenari. Escenari que va ser altra de les novetats, ja que la Presentació s'ha realitzat "a teló obert" per complet. Dos xiquets més, Toni Martínez i Rafa Forment, van tindre responsabilitat durant la vesprada. Van estar els patges valencians encarregats d'oferir bandes, rams i coixins de les falleres.

Com a moment lúdic, el Club de Ball Esportiu d'Alaquàs va amenitzar la vesprada, abans de l'acte oficial, amb un espectacle consistent en una exhibició de diferents disciplines com ara pasdoble, rock, chachacha, bolero...

Una vegada realitzades les presentacions i amb l'escenari complet, l'encarregada d'exaltar a les Falleres Majors va ser Amparo Lozano, dona amb una destacada trajectòria fallera i molt vinculada al món del teatre en la localitat. Les seues paraules van emocionar tant a les representants falleres com al públic asistent.

Finalment van arribar les felicitacions de tots els col·lectius convidats a l'acte, més de quaranta, entre els d'Alaquàs i els provinents de pobles veïns. De tots ells, les primeres en pujar van ser les Falleres Majors d'Alaquàs 2013, Virginia López Blanes i Celia Martínez Pasqual.

El president de JLF i Regidor de Festes, Oscar García, ha volgut destacar l'enorme esforç realitzat per l'entitat en l'organització de la Presentació: "els components de la Junta han invertit moltes hores en la preparació, pràcticamente han viscut per a això les darreres setmanes. Amb eixes ganes, la impliació i la il·lusió posada, l'acte havia d'eixir tan extraordinàriament com ha estat".